钦定古今图书集成/明伦汇编/宫闱典/第040卷 > 睿宗蒲察皇后
## 钦定古今图书集成/明伦汇编/宫闱典/第040卷 > 睿宗蒲察皇后

按《金史后妃传》：“睿宗钦慈皇后，蒲察氏，睿宗元配，后
之母，太祖之妹也。睿宗为左副元帅，天会十三年薨，
追封潞王，后封潞王妃。皇统六年，进号冀国王妃，天德间，进国号。正隆例，亲王止封一字王，睿宗封许王，
后封许王妃。世宗即位，睿宗升祔，追谥钦慈皇后，赠
后曾祖赛补司空、韩国公，祖蒲剌司徒、郑国公，父按”
补太尉、曹国公。大定二年，祔葬景陵。世宗尝曰：“今之
女直，不比前辈，虽亲戚，世叙亦不能知其详。太后之
母，太祖之妹，人亦不能知也。”谓宗叙曰：“亦是卿父谭
王之妹知之乎？”宗叙曰：“臣不能知也。”上曰：“父之妹且
不知，其如疏远何？”十九年，后族人劝农使莎鲁窝请
致仕，宰相以莎鲁窝未尝历外，请除“一外官，以均劳
佚。”上曰：“莎鲁窝不闲政事，不可使治民，虽太后戚属，
富贵之可也。”不听。